Getur heilinn orðið fyrir varanlegum skaða af völdum svæfingalyfja ? Ekki hafa verið færðar sönnur á að svæfingalyf hafi bein skaðleg áhrif á heilafrumur manna . Rannsóknir hafa ekki sýnt að fullorðið fólk sem gengst undir stærri aðgerðir sem framkvæma má annaðhvort í svæfingu eða deyfingu , farnist ver andlega ef það er svæft . Ekki er vitað til þess að svæfing valdi fullorðnum varanlegum heilaskaða . Frekari rannsókna er að vænta á áhrif svæfinga á heila barna . Áður en þau lyf sem nú eru mest notuð í svæfingum voru notuð á sjúklinga , var búið að gera tilraunir á sjálfboðaliðum , venjulega læknanemum og öðrum háskólastúdentum . Ætla má að í þeim hópi hefði til dæmis umtalsverð greindarskerðing ekki farið fram hjá rannsakendum . Það sem nú er mest í umræðunni eru hugsanleg áhrif svæfingalyfja á heila sem er að þroskast . Um þetta vantar meiri upplýsingar . Í samstafi við nokkra aðila , hleypti Bandaríska matvæla - og lyfjastofnunin ( FDA ) nýlega af stað áætlun sem nefnist “ SAFEKIDS ” ( Safety of Key Inhaled and Intravenous Drugs in Pediatrics ) , sem er ætlað er að efla rannsóknir á þessu sviði . Vænta má að innan nokkurra ára verði meira vitað um þetta efni , hvort sem það kemur til með að breyta notkun svæfingalyfja , eða tímasetningu aðgerða hjá nýburum og ungbörnum , eða ekki .